**កិច្ចសំភាសន៏លោកពូ​ឈ្មោះ កិត លីណា**

ក៖ អ្នកសំភាសន៏ឈ្មោះ ហេង សុជីវី ​​ខ៖ អ្នកដែលត្រូវគសំភាសន៏ឈ្មោះ កិត លីណា

ក៖ ចាសជាដំបូងសុំជារាបសួរលោកពូ?

ខ៖ បាទ ជំរាបសួរ!

ក៖ ចាសលោកពូថ្ងៃនេះខ្ញុំមានឪកាសមែនទែនដែលបានសំភាសន៏លោកពូផ្ទាល់ ហើយក្មួយ

ធ្វើការស្ម័គ្រចិត្តនៅខាងគំរោងសាលា BYU​ ហាវ៉ៃនៅខាងសហរដ្ឋអាមេរិកដែលគេតំរូវអោយសំភាសន៏ប្រជាជនកម្ពុជាដែលគាត់មានវ័យចាប់ពី៣៥ឡើងអំពី(សំលេងមនុស្សនិយាយគ្នាខាងក្រៅ) ប្រវត្តិរូបរបស់គាត់ ការសិក្សាបទអឺ....ពិសោធន៏ការងារនឹងជីវិតរបស់គាត់ផ្ទាល់តើគាត់មានជួបការលំបាកហើយនឹងដែលគាត់បានឆ្លងកាត់ការលំបាកអីខ្លះរហូតមកអាយុប៉ុណ្នឹងណាស់លោកពូ!

ខ៖ បាទ!

ក៖ ចឹងថ្ងៃនេះខ្ញុំអាចសុំសំភាសន៏លោកពូបានដែរឬទេ?

ខ៖ បាទ សំភាសន៏បានតើ!

ក៖ ចាសអរគុណច្រើនលោកពូ ហើយការសំភាសន៏ធ្វើឡើងនៅថ្ងៃទី១៣ខែ៦ឆ្នាំ២០១៨ហើយដំបូងខ្ញុំសុំសួរឈ្មោះរបស់លោកពូតើលោកពូឈ្មោះអីដែរ?

ខ៖ កិត លីណា!

ក៖​ លោកពូ កិត លីណា?

ខ៖ បាទ!

ក៖ ឈ្មោះនឹងត្រូវនឹងអត្តសញ្ញាណប័ណ្ណដែរឬទេលោកពូ?

ខ៖​ អត្ដសញ្ញាណប័ណ្ណត្រូវតើ!

ក៖ ហើយអឺ...លោកពូមានឈ្មោះផ្សេងដែលគេហៅក្រៅដែរទេ គេហៅក្រៅណាស់លោកពូ?

ខ៖ នៅខាងក្រៅគេហៅខ្ញី!

ក៖ អូ....លោកពូខ្ញី ហេតុអីបានគេដាក់ឈ្មោះពូចឹងណាស់លោកពូ?

ខ៖ អឺ.....ដោយសារ.....ដឹងម៉េចបើពេលគេហៅឈ្មោះខ្ញុំចឹងតាំងពីតូចមកចឹងអឺ...ពេលខ្ញុំលេងបាល់ទះណាស់ពេលខ្ញុំលេងបាល់ទះនឹងគេហៅខ្ញុំចឹងគេហៅរហ័ស្សនាមខ្ញុំចឹង(សំលេងម៉ូតូ)!

ក៖ (សំលេងម៉ូតូ)ចាស ហើយចុះឈ្មោះពិតរបស់លោកពូដែលត្រូវនឹងអត្តសញ្ញាណប័ណ្ណតើអ្នកណាជាអ្នកណាដាក់អោយដែរ?

ខ៖ អ៊ឹម...កាលនឹង ម្ដាយៗខ្ញុំដាក់អោយនឹងសំបុត្រកំណើតៗដាក់នៅក្នុងសំបុត្រកំណើតណាស់!

ក៖​ ចាស​ៗ​ ហើយលោកពូឆ្នាំនេះអាយុប៉ុន្មានឆ្នាំហើយ!

ខ៖ ៣១ ឆ្នាំ!

ក៖ ៣១ឆ្នាំហើយលោកពូន៏?

ខ៖ បាទ!

ក៖ ចាស លោកពូចាំថ្ងៃខែឆ្នាំកំណើតរបស់លោកពូដែរឬទេ?

ខ៖អូ.....(សំលេងម៉ូតូ)ដូចជាអត់បានចាំទេព្រោះនៅក្នុងអត្តសញ្ញាណប័ណ្ណភ្លេចដែរបាត់ហើយ!

ក៖ ចឹង?

ខ៖ បាទ!

ក៖ ចឹងខ្ញុំអាចសុំអត្តសញ្ញាណប័ណ្ណរបស់លោកពូបានដែរឬទេ?

ខ៖ អត្តសញ្ញាណប័ណ្ណអត់បានយកមកទេនៅឯផ្ទះឯណោះ!

ក៖ នៅឯផ្ទះហ៏លោកពូ!

ខ៖ ចាស ហើយលោកពូមានស្រុកកំណើតនៅឯណាដែរ?

ខ៖ នៅភ្នុំពេញ!

ក៖ ក្នុងភូមិសង្កាត់ ខណ្ឌអីដែរ?

ខ៖ អឺ....ស្រុកកំណើតនៅខណ្ឌទួលគោកសង្កាត់ទឹកល្អក់មួយ!

ក៖ អូ.....(សំលេងម៉ូតូ)!

ខ៖ បាទ!

ក៖ ហើយសព្វនៅ.....

ខ៖ នៅរាជធានីយភ្នុំពេញ!

ក៖ នៅរាជនីយភ្នុំពេញអឺ....ហើយសព្វថ្ងៃគាត់នៅនឹងដែរលោកពូ(សំលេងស៊ីផ្លេម៉ូតូ)?

ខ៖ អត់ទេសព្វថ្ងៃនៅសព្វថ្ងៃនៅអឺ....សព្វថ្ងៃនៅខណ្ឌសែនសុខ សង្កាត់អូរបែកក្អម ភូមិនអរគីដេ!

ក៖ អឺ....ចាសលោកពូ!

ខ៖ បាទនឹងហើយ!

ក៖ ហើយអឺ....លោកពូមានក្រុមគ្រួសារហើយឬនៅ?

ខ៖​ អត់ទាន់មានផង!

ក៖ នៅទេណ៏!

ខ៖ នៅផង នៅលីវ!

ក៖ អូ....ចាសលោកពូ!

ខ៖ បាទនៅលីវ!

ក៖ ចុះចំណែកម្ដាយឪពុករបស់លោកពូឈ្មោះអីដែរ?

ខ៖ ឪពុកៗឈ្មោះ កិត​ កយ ម្ដាយឈ្មោះលី ណាស៊ី តែឪពុកបានស្លាប់បាត់ហើយ!

ក៖ ហេតុអីដែរលោកពូ(សំលេងម៉ូតូ)?

ខ៖ អឺ.....ស្លាប់ដោយរោគៗជំងឺណាស់!

ក៖​ រោគជំងឺៗចាស់ហ៏?

ខ៖ បាទជំងឺចាសគាតឈឺ!

ក៖ អូ.....ចាសគាត់ស្លាប់នៅក្នុងមុនអាពតឬក្រោយអាពតដែរ?

ខ៖ ក្រោយអាពតៗហើយបានគាត់ស្លាប់!

ក៖ ក្រោយអាពតហើយបានគាត់ស្លាប់?

ខ៖ បាទៗ!

ក៖ ចាសៗ ហើយលោកពូសព្វថ្ងៃលោកពូមានមុខរបរជាអីដែរ?

ខ៖ រត់កង់បីរត់តុកៗ!

ក៖ ហើយលោកពូរត់បានប៉ុន្មានឆ្នាំហើយលោកពូ?

ខ៖ បួនឆ្នាំហើយៗ!

ក៖ រត់បានបួនឆ្នាំហើយបួនឆ្នាំនឹងឆ្នាំហ៏លោកពូ?

ខ៖ បាទៗ!

ក៖ ចាស ហើយអឺ....ការងារមួយនឹងក្នុងមួយថ្ងៃតើលោកពូអាចរកចំណូលបានប៉ុន្មានដែរ?

ខ៖ ឥលូវរកមិនសូវបានទេវារៀងធ្លាក់(សំលេងម៉ូតូ) ព្រោះមានតុកៗឥណ្ឌាច្រើនផងហើយមានក្រុមហ៊ុន PASS APP ផងរកស្អីបានក្នុងមួយថ្ងៃបានតែពីរបីម៉ឺនៗនឹង(សំលេងមនុស្សស្រីនិងសំលេងម៉ូតូ)មុនដួចពីមុនៗមិនទាន់មានតុកៗរបស់ឥណ្ឌាចូលមកមិនទាន់មាន PASS APP បានបួនដប់ម៉ឺនៗចឹងគ្រាន់ចាយចឹងណាស់ហើយជួយជីវភាពគ្រួសារចឹងណាស់តែឥលូវអត់ទេរកមិនបានទេ!

ក៖ អូ! ចាសចឹងបានពីរបីម៉ឺននឹងប្រហែលជាអឺ....យើងទូទាត់ថ្លៃសាំងថ្លៃអីអស់ហើយន៏លោកពូ?

ខ៖ អស់ហើយសល់ប្រហែលជាមួយម៉ឺនអីនឹង!

ក៖ ចឹង ហើយពូគិតថាអឺ....ការងារមួយនឹងលោកពូស្រលាញ់ពេញចិត្តឬក៏ម៉េចដែរបានជាលោកពូធ្វើ?

ខ៖ ពេញចិត្តទេឥលូវកំពុងតែគិតថារកការងារក្រៅម៉ោងធ្វើទៀតព្រោះលុយប៉ុន្នឹងធ្វើអត់គ្រាន់ទេ!

ក៖ លោកពូចង់ធ្វើការងារអីដែរ?

ខ៖ គិតថារកការងារក្រៅម៉ោងៗ៦ ម៉ោង៧អីនឹងណាស់!

ក៖ ចាស!

ខ៖ មួយថ្ងៃប្រាំម៉ោងប្រាំមួយម៉ោងបាន១០០$ មួយរយជាងអីចឹងទៅគ្រាន់បានទប់ៗនេះយើងគ្រាន់រត់លេងៗរកបណ្ដែតៗមួយថ្ងៃគ្រាន់បានពីរបីម៉ឺនៗអីនឹង(សំលេងឡាន)​ហើយបើយើងមានប្រពន្ធកូនយើងម៉េចនឹងអានពឹងលើមុខរបរនឹងទៀតមិនបានទែបើថាយើងត្រូវបង់ថ្លៃសាលាកូនរៀនផងប្រពន្ធចាយផងអត់គ្រាន់តែប៉ុន្នឹងនោះ!

ក៖ ចាស ហើយលោកពូមានសិក្សាដល់កំរិតណាដែលលោកពូ?

ខ៖ ដល់កំរិតទី ១០!

ក៖ ថ្នាក់ទី ១០ នៅសាលាណាដែរ?

ខ៖ នៅសន្ធោមុខ(សំលេងម៉ូតូ)!

ក៖ វិទ្យាល័យសន្ធោមុខយើងនៅភ្នុំពេញនឹង?

ខ៖ នឹងហើយ!

ក៖ ចាស (សំលេងម៉ូតូ) ហើយអឺ....កាលពីមុនលោកពូនៅ...ធ្លាប់បានទៅរៀននៅឯខេត្តដែរទេ ឬក៏អត់ទេ?

ខ៖ អត់ទេពូនៅរៀនតែនៅក្នុងភ្នុំពេញនឹងម៉ង!

ក៖ ចឹង! ចាស អឺ....ឪពុកកម្ដាយលោកពូស្រុកកំណើតរបស់ពួកគាត់អឺ....នៅភ្នុំពេញដែរ?

ខ៖ អឺ....គាត់នៅភ្នុំពេញដែរ!

ក៖ ចាសៗ ហើយអឺ....លោកពូការសិក្សាភាសាអីនឹងលោកពូចេះប៉ុន្មានភាសាដែរសព្វថ្ងៃនឹង?

ខ៖ ចេះតែពីរភាសាៗអង់គ្លេសហើយនឹងភាសាខ្មែរ!

ក៖ ភាសាអង់គ្លេស.....

ខ៖ អូ.....

ក៖ របស់លោកពូអាចប្រើបានទេ?

ខ៖ ប្រើបានតិចៗមិនៗល្អខ្លាំងណាស់ណាតែប៉ិនគ្រាន់តែថាស្ដាប់បាននិយាយបានតិចតួច!

ក៖ ចុះសរសេរវិញលោកពូ?

ខ៖ បាទ?

ក៖ អឺ.....ភាសាអង់គ្លេសលោកពូអាចជាចេះសរសេរ.....

ខ៖ អត់......

ក៖ អាចចេះអាន....

ខ៖ អត់ចេះសរសេរទេចេះតែអានអត់ចេះសរសេរទេបើសរសេរៗបានតិចៗតែមិនទៅរូដូចគេ(មិនចេះសរសេរស្ទាត់ដូចគេ)!

ក៖ ចាសៗលោកពូ! ចឹងលោកពូចេះតែពីរភាសានឹងទេ?

ខ៖ ភាសាខ្មែរយើងមិនបាច់និយាយទេ.....

ក៖ ភាសាខ្មែរជាភាសាកំណើតម៉ង(សើច)!

ខ៖ អ៊ឹម....នឹងហើយបើគិតទៅបានតែភាសាអង់គ្លេសមួយនឹង(សំលេងសើចនិងសំលេងម៉ូតូ)!

ក៖ ចាស ដោយសារតែការងារនេះអាចដឹកបរទេសជនបរទេសអីចឹងដែរ....

ខ៖ បាទ!

ក៖ ចឹងលោកពូអាចនឹងប្រើភាសានឹងសួរគេអីតិចតួចចឹងទៅ.....

ខ៖ មិនមែនអានឹងយើងត្រូវតែចេះចឹងម៉ង!

ក៖ ចាស បើនិយាយពីកំរិតវិញលោកពូធ្លាប់រៀនដែរឬទេភាសាអង់គ្លេសនឹង?

ខ៖ អឺ...(ក្អក់)រៀនបានត្រឹម Element!

ក៖ Elementary?

ខ៖ បាទ!

ក៖ ចាសៗលោកពូ ហើយអឺ....លោកពូចង់រៀនភាសាក្រៅពីនឹងដែរឬទេ?

ខ៖ (សំលេងម៉ូតូ)​ ខ្ញុំ......

ក៖ ពីព្រោះអីទីផ្សារឥលូវឃើញថាបរទេសច្រើនណាស់មកខ្មែរយើងចង់រៀនចិនរៀនអីបន្ថែមចឹងណាស់?

ខ៖ បាទចង់រៀនដែរ តែរៀននឹងមិនថារៀនអត់ចូលណាស់(គាត់ខ្លាចថារៀនមិនចេះ)ចង់រៀនចិនមួយៗថែមទៀតដែរតែៗខ្លាចថាយើងចាប់អត់បានណាស់អូនចិននឹងណាស់តែចិត្តចង់រៀនចិននឹង!

ក៖ (សំលេងម៉ូតូ) ចាសត្រូវហើយព្រោះភាសានីមួយៗមិនស្រួលរៀនទេន៏លោកពូ?

ខ៖ បាទ ហើយណាមួយយើងជាប់រកស៊ីចឹងបើអាឡើយតែទៅរកស៊ីខ្លាចថាយើងចាប់អត់ជាប់(បើគាត់រវល់រកស៊ីចឹងខ្លាចថារៀនមិនចេះ) ណាមួយយើងរៀនក្រោយគេចឹងយើងចាប់មិនបានហើយយើងខាតតែពេលវេលាទៀតនឹង!

ក៖ ចាសៗត្រូវហើយលោកពូ លោកពូមានបងប្អូនប៉ុន្មានអ្នកដែរ?

ខ៖ បីនាក់!

ក៖ ចាស គាត់ឈ្មោះអីខ្លះទៅលោកពូ?

ខ៖ កិត ថារ៉ា កិត ថារិទ្ធ!

ក៖ សុំឈ្មោះពេញរបស់ពួកគាត់ណាស់លោកពូ?

ខ៖ បាទនឹងហើយឈ្មោះពេញរបស់គាត់ កិត ថារ៉ា កិត ថារិទ្ធ និង កិត លីណានឹង!

ក៖ អូ...បីនាក់នឹង ហើយទៅស្រីប៉ុន្មានប្រុសប៉ុន្មានដែរលោកពូ?

ខ៖ សុទ្ធប្រុសទាំងអស់នឹងអត់មានស្រីទេ!

ក៖ អូៗ(សើច) ចាសហើយពួកគាត់មានក្រុមគ្រួសារអស់ហើយហ្អែសលោកពូ?

ខ៖ (សំលេងម៉ូតូ)មានអស់ហើយនៅតែខ្ញុំមួយនឹង!

ក៖ លោកពូកូនពៅមែន?

ខ៖ បាទ!

ក៖ ចាស កូនពៅនៅក្នុងគ្រួសារន៏លោកពូ?

ខ៖ បាទ!

ក៖ ហើយបងប្អូនបីនាក់ អ៏....ពីរនាក់ទៀតនឹងគាត់មានមុខរបរជាអីដែរ?

ខ៖ មួយរត់កង់បីមួយ ហើយមួយទៀតគ្រូបង្រៀនភាសាអង់គ្លេស!

ក៖ ជាគ្រូបង្រៀនភាសាអង់គ្លេស នៅឯណាដែរលោកពូ?

ខ៖ នៅ....​បាត់ដំបង(សំលេងម៉ូតូ)!

ក៖​ គាត់នៅខេត្តវិញហ៏?

ខ៖ បាទនៅខេត្ត....នៅបង្រៀនហើយបានប្រពន្ធនៅនឹងបាត់ដំបងហើយក៏ទៅបង្រៀនភាសាអង់គ្លេសនៅសាលាបាត់ដំបងនឹងតែសាលាតូចៗដែរណាមិនជាធំណាស់ណាទេ បាទ!

ក៖ ជាគ្រូបរិញ្ញាប័ត្រឬក៏គាត់គ្រាន់តែជាគ្រូដូចថាគ្រាន់តែដូចថាបើកឯកជនណាស់....

ខ៖ នឹងហើយបើកឯកជន បើកបង្រៀនមួយម៉ោងៗ៥០០៛ចឹងណាស់!

ក៖ អូ....មិនមែន....

ខ៖ នៅតាមជនបទចឹងទៅ!

ក៖​ មិនមែនបង្រៀននៅក្នុងសាលារដ្ឋទេន៏?

ខ៖ នឹងហើយមិនមែនទេ!

ក៖ ចាស ហើយសព្វថ្ងៃឪពុកម្ដាយរបស់លោកពូដូចជាម្ដាយដែលគាត់នៅមានជីវិត....ឪពុក....

ខ៖ នឹងហើយឪពុកខ្ញុំគាត់ស្លាប់បាត់ហើយនៅសល់តែម្ដាយនឹង!

ក៖ ចាសនៅសល់តែម្ដាយ ហើយរាល់ថ្ងៃគាត់អាយុប៉ុន្មានហើយ?

ខ៖ គាត់អាយុច្រើនហើយ គាត់អាយុ៦៤ ឆ្នាំហើយ(ក្រហែម)!

ក៖ គាត់ៗ.....

ខ៖ មុខរបរលក់ផ្លែឈើ!

ក៖ អូ....នៅនឹងលក់ផ្លែឈើទៀត!

ខ៖ គាត់លក់នៅផ្សារសាមគ្គីនេះ!

ក៖ ចាសៗ គាត់នៅសព្វថ្ងៃនៅជាមួយគាត់ហ៏ ដូចថាសព្វថ្ងៃលោកពូដនិងគាត់ក្រុមគ្រួសារនៅជាមួយគ្នា?

ខ៖ នៅជាមួយគ្នានៅតែខ្ញុំពីរនាក់ម្ដាយនឹងបើបងខ្ញុំគេមានប្ដីប្រពន្ធទៅអស់ហើយ!

ក៖ អ៏.....ចឹងមានន័យថាពេលយូរៗម្ដងខាងអឺ...បងប្រុសរបស់លោកពូនឹងមកលេងផ្ទះម្ដង?

ខ៖ បាទយូរៗមកលេងផ្ទះម្ដងរាល់ឆ្នាំមកលេងចូលឆ្នាំភ្ជុំអីចឹងទៅ!

ក៖ មិនមែនយើងទៅលេងស្រុកគឺខាងស្រុកមកលេងវិញ(សើច)!

ខ៖ បាទៗ!

ក៖ ព្រោះអីស្រុកកំណើតនៅភ្នុំពេញ(សើច)!

ខ៖ បាទស្រុកកំណើតនៅភ្នុំពេញ!

ក៖ ចាសត្រូវហើយៗ ហើយអឺ....លោកពូមានបងប្អូនស្លាប់នៅក្នុងជំនាន់ពលពតដែរឬទេ?

ខ៖ បើម្ដាយខ្ញុំមានតែខ្ញុំអត់ទេ ខ្ញុំកើតនៅសម័យនេះហើយនឹង៧៩ដូចគ្នាទាំងអស់នឹង តែម្ដាយខ្ញុំគាត់មានបងប្អូនស្លាប់នៅក្នុងជំនាន់ពលពតនឹង!

ក៖ អ៊ឹម....លោកពូដឹងទេបងប្អូនឈ្មោះអីដែរហើយ.....

ខ៖ អត់ដឹងដែរនឹង.....

ក៖ ពួកគាត់មានមុខរបរអីគេ ហើយហេតុក៏ពួកគាត់ត្រូវបានគេសំលាប់ចឹងណាស់លោកពូ?

ខ៖ អត់ដឹងថា និយាយរួមលឺតែម្ដាយខ្ញុំនិយាយថា.....អរគុណបង(និយាយជាមួយអ្នកផ្សេង ស្ដាប់មិនបានច្បាស់) គាត់មានមុខរបរគាត់មានមុខរបរពេលនឹងគាត់មិនទាន់់មានមុខរ​រទេកាលនឹងណាស់គាត់នៅរៀងតូចៗដែរ!

ក៖ ចាស!

ខ៖ តែពេលនឹងងាប់ដោយសារអត់បាយចឹងណាស់ងាប់នៅក្នុងជំនាន់អាពតនឹងណាស់!

ក៖ ចាស!

ខ៖ ម៉ែគាត់និយាយចឹងខ្ញុំវាអត់ដឹងដែរខ្ញុំកើតសម័យ៨៧នេះហើយនឹង!

ក៖ ចាសដាច់អាពតមករៀងយូរដែរហើយទើបបានលោកពូកើត!

ខ៖ បាទ!

ក៖ ចាស ហើយអឺ.....ពេលនឹងលោកពូមានធ្លាប់លឺម្ដាយរបស់លោកពូនិយាយទាក់ទងជាមូយនឹងជំនាន់ពលពតនឹងម៉េចដែរលោកពូ?

ខ៖ គាត់ថាពិបាកណាស់ ពិបាកអត់បាយអត់ទឹក(សំលេងរំខាន) ហើយវេទនាណាស់លឺថាកាប់ដីលីសែងផងអីផង​ ដេកភ័យខ្លាចគេយកទៅបាញ់ចោលមិនដឹងថាគេស្មើណា.....បាទប៉ុន្នឹងខ្ញុំលឺតែគាត់និយាយចឹងគាត់ថាក្មេងៗកើតជំនាន់នោះគ្រាន់ហើយបានមិនដូចកាលជំនាន់គាត់ៗវេទនាណាស់កាប់ដីលីសែង ដេកព្រួយៗតែសេចក្ដីស្លាប់ទេមិនដឹងថាគេយកទៅវ៉ៃចោលស្មើណាចឹងណាស់របៀបរស់នៅទាំងទុក្ខវេទនាណាស់ គាត់ថាចឹងគាត់ថាក្មេងៗជំនាន់នេះគ្រាន់ហើយបានកើតនៅសម័យនេះមិនដូចជំនាន់គាត់វេទនាកាប់ដីលីសែងអត់មាន....បើនិយាយទៅអត់មានគេចសង្គ្រាមអត់មានគេចគ្រាប់អីចឹងណាស់(សំលេងមនុស្សប្រុសពីខាងក្រៅ) គាត់និយាយតែប៉ុន្នឹងគាត់មានលុយអោយរៀនៗទៅបើអត់ក៏អត់ទៅធ្វើម៉េចយើង....អត់ថាមានតែប៉ុន្នឹង!

ក៖ អ៊ឹម! ចាសគាត់បានប្រាប់ចឹងន៏លោកពូ?

ខ៖ បាទ គាត់ថាវេទនាមិនចង់អោយកើតឡើង ដូចថាគាត់មិនចង់អោយកើតឡើងម្ដងទៀតណាស់ (សំលេងមនុស្សប្រុសនិយាយគ្នា) ពីព្រោះគាត់ថានៅជំនាន់នឹងគេយកទៅបាញ់ចោលប្ដីប្រពន្ធក្រុមគ្រួសារបំបែកបំបាក់គ្នីគ្នាអស់រស់រង់ចាំតែថ្ងៃងាប់ម៉ង(រស់រង់ចាំតែថ្ងៃស្លាប់)ចឹងមិនដឹងថាគេយកទៅវ៉ៃចោលពេលណាក៏មិនដឹងដើរនឹងដាច់បាយអត់បាយទៅក៏មានដែររស់រង់ចាំតែសេចក្ដីស្លាប់នឹងម៉ងគាត់និយាយចឹង!

ក៖ ចាសលោកពូ ហើយកាលលោកពូនៅតូចៗនឹងលោកពូមានចង់ចាំអីគេដែរដូចជាអឺ.....ម្ដាយរបស់លោកពូគាត់ធ្វើអីគេបន្ទាប់ពីដាច់ជំនាន់ពលពតមកដើម្បីចិញ្ចឹមលោកពូនឹងក្រុមគ្រួសារណាស់?

ខ៖អឺ....ចប់អាពតមកគាត់ចាប់ផ្ទះចាប់អីនៅហើយគាត់រកស៊ីលក់ដូចផ្លែឈើនឹង(សំលេងមនុស្សនិយាយក្រៅ)នឹងហើយគាត់លក់ដូរផ្លែឈើនឹងតិចតូចៗរហូតមកដល់សព្វថ្ងៃនឹង (សំលេងមនុស្សប្រុស) គាត់លក់ដូរផ្លែឈើដូចថាគាត់ចប់អាពតមកនឹងចាប់ផ្ទះៗដូចថាផ្ទះគេនៅសល់ចឹងណាស់ បាទចាប់ផ្ទះនៅហើយ....គាត់សន្សំលុយសន្សំមាសយូរទៅយើងបានដើមរកស៊ីលក់ផ្លែឈើលក់អីចឹងទៅណាស់រហូតមកដល់សព្វថ្ងៃនឹងទៅ!

ក៖ គាត់មានធ្លាប់បានប្រាប់លោកពូថាគាត់ធ្លាប់បានអាពតជំលៀសទៅណាទេ?

ខ៖ អូ....ជំលៀស(សំលេងម៉ូតូ) ជំលៀសទៅពោធិ៏សាត់ហ៏​ ទៅពោធិ៏សាត់បាទជំលៀសទៅពោធិ៏សាត់នៅនឹង ទៅតាមកងចល័តគេនឹង កងនារីគេនឹង!

ក៖ ចាស​ហើយបានគាត់ផ្លាសមកភ្នុំពេញហើយមកដល់ភ្នុំពេញចាប់ផ្ទះនៅភ្នុំពេញនឹងម៉ង.....

ខ៖ បាទចាប់ផ្ទះនៅភ្នុំពេញហើយ.....

ក៖ ហើយបានដាច់ម៉ង?

ខ៖ បាទផ្ទះនៅភ្នុំពេញនឹងគាត់ទុកផ្ទះនៅភ្នុំពេញនឹងទុកចោលគាត់ក៏ទៅរកពីរនាក់បីនាក់ទៀតជំលៀសនៅពោធិ៏សាត់ តែនឹងពេលទៅនឹងរស់តែពីរនាក់ទេចំណែកពីរបីនាក់ទៀតងាប់អស់ហើយ ងាប់អត់បាយ អត់អ្នក.....ខ្លះទៅជាបងប្អូនជីដូនមួយគាត់ងាប់ដោយសារគេបាញ់ចោលហើយមួយទៀតបងប្អូនគាត់ដែរងាប់ដោយសារតែអត់បាយដើរៗទៅដួលងាប់បាត់ដោយសារតែឃ្លានពេកចឹងណាស់ហើយគាត់មានបានត្រឹមតែយកឆ្អឹងមកៗទុកនៅក្នុងវត្តនឹងណាស់ហើយកូនគាត់នៅសល់ពីរនាក់នៅពោធិ៏សាត់នឹងរហូតមកដល់សព្វថ្ងៃនៅនឹងវត្តពោធិ៏សាត់នឹង!

ក៖ អ៊ឹម...ចាស ចឹងទុកនៅនឹងវត្តណាដែរ!

ខ៖ កាលនឹងដូចជាទុកនៅក្នុងវត្តពោធិ៏សាត់(សំលេងអ្នកដទៃនិយាយគ្នា) វត្តស្អីគេទេខ្ញុំចាំអត់បានដែរចាំតែថានៅវត្តពោធិ៏សាត់នឹង!

ក៖ ចាស ធ្វើចេតិយដាក់ទៅ?

ខ៖ អត់ចេតិយទេ ដូចថាយើងទុកនឹងអឺ....គេហៅស្អីគេ....ធាតុហ៏....

ក៖ ធាតុ!

ខ៖​ នឹងហើយធាតុ!

ក៖ ទុកនៅក្នុងធាតុ!

ខ៖​ កោដិៗ!

ក៖ ចាស!

ខ៖ កោដិ យើងធ្វើជា(ស្ដាប់អត់បាន)....!

ក៖ ចាស!

ខ៖ គាត់ស្លាប់នៅនឹងៗហើយក៏ទុកនៅនឹងៗ!

ក៖ ចាស (សំលេងទូរស័ព្ទរោទិ៏)!

ខ៖ នឹងហើយ!

ក៖ ចាស កាលនឹងពិបាកណាស់!

ខ៖​ បាទ!

ក៖ ចាសហើយអឺ....ដល់ពេលក្រោយមកទៀតនឹងអឹ.....ដូចថាអ្នកម្ដាយរបស់លោកពូបានធ្វើការនឿយហត់ក្នុងការចិញ្ចឹមលោកពួដោយតែគាត់អឺ....ចាស់ម្នាក់ឯងហើយឪពុករបស់លោកពូស្លាប់ទៀត!

ខ៖ នឹងហើយ បាទ(សំលេងឡានស៊ឺរ៉ែន)!

ក៖ ចឹងហើយគាត់មានការលំបាកមែនទែនដើម្បីចិញ្ចឹមលោកពូមកណាស់ ហើយអឺ....កាលនឹងលោកពូបានជួយអីគេខ្លះដើម្បីអឺ...ជួយសំរាលបន្ទុកគាត់ណាស់លោកពូ?

ខ៖ ជួយដូចថាពេលគាត់មកពីលក់ដូរហត់អីចឹងយប់ឡើងច្របាច់ដៃច្របាច់ជើងអោយគាត់ចឹងទៅ ដាំបាយ បោកខោអាវអោយគាត់ចឹងទៅ​ហើយអឺ....បើនិយាយទៅជួយអឺ.....កុំអោយតែដើរលេងច្រើនទៅបានហើយគាត់សប្បាយចិត្តហើយ.....បាទ!

ក៖ ចាសៗល្អមែនទែន (សើច) ធ្វើជាកូនល្អ(សើច)!

ខ៖ កុំអោយតែដើរលេងទៅណាទៅណីព្រោះគាត់កំពុងពិបាកចិត្តអីផងនឹងកុំអោយជាប់គុកជាប់អីនឹងគាត់សប្បាយចិត្តហើយគាត់ខ្លាចតែថាដូចថាញើសឈាមគាត់នឹងដូរនឹងទឹមប៊ិចខ្ញុំរៀននឹងណាស់ប៉ុន្ដែកាលខ្ញុំរៀននឹងយើងវាអឺ.....និយាយទៅរៀនមិនសូវជាពូកែចឹងណាស់ហើយគាត់ថាបើរៀនមិនកើតអីមិនកើតទេឈប់រៀនទៅបើពេលខ្ញុំចាស់ចឹងទៅគាត់ទិញអាកង់បីនឹងអោយរកស៊ីចឹងទៅ បាទមានតែប៉ុន្នឹង!

ក៖ ចាស! កង់បីនឹងទិញមួយប៉ុន្មានដែរលោកពូ?

ខ៖​ បាទកាលខ្ញុំទិញនឹងអស់ ១២០០$!

ក៖ ១២០០$ ទាំងអស់ម៉ងហ្អែសម៉ងអោយគេធ្វើ.....

ខ៖ បាទទាំងអស់១២០០$!

ក៖ ចាស ហើយលុយនឹងគឺជាលុយរបស់អ្នកម្ដាយរបស់លោកពូជាអ្នកឧបត្ថម្ភ?

ខ៖ បាទលុយរបស់ម៉ែគាត់អោយខ្ញុំខំរត់កង់បីនឹង!

ក៖ ចាស ហើយនឹងលោកពូអឺ....កាលនៅរៀនណាស់!

ខ៖ បាទ!

ក៖ កាលទៅរៀននឹងលោកពូហេតុមូលហេតុអីបានជាឈប់រៀនត្រឹមថ្នាក់ទី១០ ព្រោះអីនៅខ្វះតែពីរឆ្នាំទៀតថ្នាក់ទី១២ត្រូវប្រលងចេញហើយ?

ខ៖ បាទខ្ញុំកាលនឹងរាងនៅតូចពេក ហើយកាលនឹងពេលនឹងខ្ញុំដើរលេងពេក(សំលេងម៉ូតូ) ដើរលេងខូចទៅ(សំលេងមនុស្សស្រី) ម៉ែគាត់ថាគាត់នៅតែអោយខ្ញុំនៅតែទៅរៀនចឹងតែដល់ពេលនេះខ្ញុំព្យួរឈ្មចោលខ្ជិលទៅរៀន!

ក៖ អ៊ឹម.....

ខ៖ ព្យួរឈ្មោះចោលរហូតមកដល់សព្វថ្ងៃនឹងឈ្មោះខ្ញុំនៅមាននៅសាលាវិទ្យាល័យសន្ធោមុខនឹងតើ តែបើគិតរហូតមកសល់ឥលូវប្រហែលជាចូលចង់ដប់ឆ្នាំហើយ(សំលេងស៊ីផ្លេឡាន) ព្រោះកាលនឹងខ្ញុំព្យួរនៅឆ្នាំ ២០០៧!

ក៖ ចាស!

ខ៖ បាទហើយដល់ឥលូនឹងក៏ចឹងទៅ ហើយមកដល់ពេលនេះក៏លែងនឹកនាអីចឹងទៅរៀនភាសាទៅរៀនអង់គ្លេសរៀងគ្រាន់ចាប់បានតិចតែដល់ពេលទៅរៀនចិន ទៅរៀនកូរ៉េទៅអត់រួច!

ក៖ (សើច)!

ខ៖ លែងចូលរៀនទៅ បាទ!

ក៖ អឺ....ស្ដាយមែនទែនចឹងមិនមែនដោយសារតែគ្រួសារអត់លទ្ធភាពដើម្បីអោយលោកពូរៀនទេមាន(សំលេងម៉ូតូ).....

ខ៖ មាន...បាទគាត់មានលទ្ធភាពតើ តែមកពីមនុស្សរៀនមិនកើត(មកពីគាត់រៀនមិនកើត)!

ក៖ (សើច) មកពីលោកពូរៀនអត់ចូល!

ខ៖ បាទមកយើងនឹង!

ក៖ ចាស កាលនឹងគិតរៀននេះដែរ.....

ខ៖ បាទ!

ក៖ រៀងដូចថាអឺ....សល់តែពីរឆ្នាំទៀត!

ខ៖ បាទ!

ក៖ កុំអីចប់បានបរិញ្ញាប័ត្រមួយ!

គ៖ ពូនោះអាឡាន១២ហ៏(សំលេងមនុស្សប្រុស)!

ខ៖ កាលថ្នាក់ទីប្រាំបួនពូប្រលងអត់ជាប់ដែរនឹង(សំលេងឡាន)!

ក៖ ថ្នាក់ទី១២កាលនឹងដូចជាប្រលងរៀងធូរដែរសញ្ញាប័ណ្ណមធ្យមសិក្សា!

ខ៖​ បាទកាលនឹងធូរ បើពិបាកតឹងពេលពីរពាន់.....

ក៖ ២០១៤!

ខ៖ នឹងហើយឆ្នាំ២០១៤ អូ! ពូបើឡើងដល់ថ្នាក់ទី១២ក៏ប្រលងមិនជាប់ដែរកាលនឹង!

ក៖ ជំនាន់សម័យខ្ញុំប្រលង(សើច) ចាស អឺ....លោកពូខ្ញុំសុំសួរបងទៅកាលជំនាន់ក្មេងៗលោកពូមានបំណងប្រាថ្នាអីដែរថាធំឡើងលោកពូចង់ធ្វើនឹង?

ខ៖ តាំងពីតូចខ្ញុំថាធំឡើងខ្ញុំធ្វើជាពេទ្យ ចង់ធ្វើពេទ្យ​បាទ...តាមពិតធម្មតាចង់ធ្វើតែពេទ្យដុកទ័រដល់តែពេលធំឡើង និយាយទៅបើខ្ញុំរៀនចប់តែត្រឹមតែថ្នាក់ទី១២ក៏ខ្ញុំវារៀងគ្រាន់បើដែរប៉ុន្ដែអត់កើតនិយាយអោយចំទៅអត់បាន!

ក៖ កាលនឹងមូលហេតុអីដែរលោកពូៗមាននៅចាំទេ ដើរលេងពេកឬក៏សេពគប់មិត្តភក្ដិខុសឬក៏អី?

ខ៖ អត់សេពគប់មិត្តខុសទេ​ ខ្ញុំដើរលេងពេក ម៉ែអោយទៅរៀនទៅខ្ញុំដើរលេងមុខវាំងទៅណាមកណាចឹងទៅណាស់(សំលេងម៉ូតូ) និយាយទៅយើងវាដើរលេងពេកផងដើរលេងពេកដលល់ពេលចូលទៅៗចេះតែទៅក្រោយគេៗចឹងយើងមានការខ្មាស់គេអៀនគេចឹងទៅយើងវាមិនដូចគេចឹងទៅគេទៅដូចតែយើងដែរ ហើយដល់ពេលតែធ្លាក់មួយឆ្នាំធ្លាក់មួយឆ្នាំ(សំលេងម៉ូតូ ឡាន) នឹកឃើញហ៊ើយគេឡើងថ្នាក់អស់ហើយយើងរៀននៅថ្នាក់ដដែលវាអន់ពេកឈប់រៀន(សំលេងម៉ូតូ)​ខ្ញុំដូរចិត្តកាលនឹងលែងទៅរៀងបណ្ដោយ(សំលេងរញ៉ៃរញ៉ៃនិងសំលេងទូរស័ព្ទរោទិ៏)!

ក៖ ចាស​ចឹងអរគុណលោកពូមិញទាក់ទងជាមួយការសិក្សារបស់លោកពូផ្ទាល់អឺ....ដោយសារតែកាលនឹងមិនមែនមកពីជីវភាពគ្រួសារទេគឺដោយសារលោកពូពេលនឹងដូចថារៀនទៅដើរលេងច្រើនពេកទៅអត់ទាន់គេហើយក៏មានអារម្មណ៏ខ្មាស់ហើយក៏មិនបានបន្ដការសិក្សាតទៅទៀតន៏លោកពូ?

ខ៖ បាទៗ!

ក៖ ចាស ហើយចឹងបំណងប្រាថ្នារបស់លោកពូឥលូវនឹងនៅតែមានចង់បន្ដក្ដីស្រម៉ៃចង់ធ្វើជាពេទ្យទៀតឬក៏យ៉ាងណាដែរ?

ខ៖ ឥលូវនឹងខ្ញុំចង់ដែរក៏ប៉ុន្ដែបើរៀនប្រហែលជាចូលជាង១០ឆ្នាំទៀត(សំលេងម៉ូតូ)បើយើងចូលជិតហាបាត់ហើយអាយុសែហើយនឹង(គាត់អាយុជាង៤០ឆ្នាំហើយ) ចាស់ណាស់ហើយប៉ុន្ដែយើងចាប់មិនជាប់ទៀត(សំលេងមិនច្បាស់) តែចិត្តខ្ញុំនៅតែ....

ក៖ នៅតែស្រលាញ់ខាងនឹង?

ខ៖ នៅតែស្រលាញ់ខាងនឹង ហើយអឺ....មួយទៀតនឹងខ្ញុំចង់រៀនភាសាអង់គ្លេសនឹងអោយខ្លាំងម៉ងតែវាខ្លាចថាចូលទៅ(សំលេងកូនក្មេង)​អ្នកមិត្ត....មិត្តរួមថ្នាក់នឹងតូចៗជាង(គាត់ថាគាត់ចាស់ជាងគេហើយមិត្ដរួមថ្នាក់សុទ្ធតែក្មេង!)បើចាស់់តែយើងម្នាក់វាពិបាកតែបើខ្ញុំរៀនៗ(សំលេងម៉ូតូ)សៀវភៅខ្ពស់យើងរៀនអត់ទាន់គេទេអត់ចេះទេព្រោះសមត្ថភាពខ្ញុំរៀនបានត្រឹមតែElement អីនឹង Element,​ Enterអឺ.....នេះណាស់!

ក៖ ចាសៗសៀវភៅវ(ស្ដាប់មិនច្បាស់)!

ខ៖ តែបើចិត្តខ្ញុំចង់រៀនអង់គ្លេសអោយខ្លាំងម៉ង(សំលេងតិចពេកស្ដាប់មិនច្បាស់និងសំលេងម៉ូតូ)!

ក៖ ចឹងលោកពូហេតុអីបានជាស្រលាញ់ខាងពេទ្យ(សំលេងម៉ូតូ)?

ខ៖ បើគិតនិយាយទៅយើង...អាចជួយគេបានជួយដូចថាជួយសង្គ្រោះគេបានជួយសង្គ្រោះគេបានហើយអាចបងប្អូនយើងគ្រួសារយើងអីឈឺយើងអាចមើល(អាចព្យបាលបងប្អូនក្រុមគ្រួសារខ្លួនឯងបានទៀត)មើលបាន(សំលេងស៊ឺរ៉ែន) មើលបានណាស់ដូចថាយើងអាចមានលទិ្ធភាពជួយបងប្អូនយើងបានទៀតណាស់និយាយទៅ!

ក៖ ចាសដោយសារតែមូលហេតុនឹងបានជាលោកពូចង់ធ្វើជាពេទ្យហ៏? ហើយលោកពូដឹងដែរទេថាធ្វើជាពេទ្យវាពិបាកហើយមានការទទួលខុសត្រូវខ្លាំងណាស់?

ខ៖ បាទៗ!

ក៖ ព្រោះអីជីវិតមនុស្សនៅក្នុងដៃយើងណាស់?

ខ៖​ ត្រូវៗមានការទទួលខុសត្រូវខ្លាំងណាស់ពេទ្យនឹង!

ក៖ ចាស!

ខ៖ ហើយយើងស្មារតីខ្សោយក៏យើងប្រឈមមុខនឹងការ...ឈរវះកាត់អោយអត់កើតដែរ(បើអ្នកមានស្មារតីខ្សោយមិនវះកាត់អោយអ្នកជំងឺបានទេ)!

ក៖ ចាស ហើយចុះចំនុកខ្លាំងអីគេដែលធ្វើអោយលោកពូចង់ក្លាយជាពេទ្យ ដូចជាលោកពូអាចជានឹងឃើញឈាមអត់ខ្លាច ឬក៏ចំនុកខ្លាំងអីគេដែរធ្វើអោយលោកពូឃើញឈាមហើយអត់ខ្លាចចង់ធ្វើជាពេទ្យនឹង?

ខ៖ បាទ និយាយទៅឃើញឈាមអត់ខ្លាចហើយណាមួយ(សំលេងម៉ូតូ)​អត់ខ្ពើម កាលណាបើយើងខ្ពើមយើងធ្វើអានឹងអត់កើតទេធ្វើ(ធ្វើជាគ្រូពេទ្យ) ធ្វើដូចថាបើចាប់ទៅរៀងល្អើមៗនិងយើងធ្វើអត់កើតទេហើយបើយើងឃើញឈាមយើងទន់ជង្គង់ទន់ជើងយើងធ្វើក៏អត់កើតដែរហើយបើចឹងមានតែអោយគេនឹងជួយយើងវិញថែមទៀតណាស់ ដោយសារតែខ្ញុំមានសញ្ញាទាំងនេះបាន ធ្វើអោយខ្ញុំចង់ក្លាយជាដុកទ័រនឹង!

ក៖ ចាស ហើយពេទ្យដុកទ័រនឹងលោកពូដុកទ័រទូទៅឬក៏ជំនាញអីមួយ?

ខ៖ បាទ(សំលេងម៉ូតូ)!

ក៖ ជំនាញអីគេ?

ខ៖ ពេទ្យខាងវះកាត់!

ក៖ ខាងវះកាត់?

ខ៖ បាទស្រលាញ់ខាងវះកាត់!

ក៖ ខាងវះកាត់នឹងម៉ង?

ខ៖ បាទៗ ស្រលាញ់ខាងវះកាត់នឹង!

ក៖ ហើយលោកពូដូចថាមានមនុស្សដួលសន្លប់អីលោកពូជួយដែរទេ?

ខ៖ ជួយបើស្រីយើងប្រាប់អោយស្រី...ដូចថាគេជានារីអីចឹងយើងហៅនារីអោយគាត់ជួយរិតៗទ្រូងចឹងទៅគាត់ដឹងហើយ(បើមនុស្សស្រីដួលសន្លប់គាត់អាចហៅមនុស្សស្រីដូចគ្នាអោយមកជួយហើយគាត់ជាអ្នកប្រាប់ថាធ្វើដូចម្ដេចឬជួយដោយរបៀបណា) ហើយបើជាបុរសយើងអាចជួយបានព្រោះប្រុសៗដូចគ្នា!

ក៖ អូ....ចឹងលោកពូចេះវិធីសង្គ្រោះបឋមដែរ?

ខ៖ បាទ!

ក៖ ពិតជាល្អមែនទែនហើយអឺ....លោកពូដូចថាធ្លាប់ឆ្លងកាត់មកលោកពូធ្លាប់បានជួយគេប៉ុន្មានអ្នកហើយ?

ខ៖ ជួយបានពីរហើយ តែពីរអ្នកទេ(សើច)!

ក៖ ចឹង? រស់ទេពួកគាត់?

ខ៖ បាទគេគ្រោះថ្នាក់ចរាចរណ៏ចឹងហើយយើងជួយលាបប្រេងក្រឡាជួយរិតជួយអីទៅច្របាច់កែងច្របាច់អីស្មាអីចឹងទៅដូចថាគេអត់អីរហូត បាទ ពេលខ្លះអត់បានហូបបាយអីចឹងទៅខ្យល់ដួលសន្លប់ក៏មានចឹងលាបប្រេងក្រឡាអោយចឹងទៅណាស់ទៅតាមកាលៈទេសៈពិសេសពេលវេលាសំខាន់បំផុតនឹងគឺប្រេងក្រឡានឹងហើយបាទ!

ក៖ លោកពូដាក់តាមខ្លួនម៉ង(សើច)!

ខ៖ ដាក់តាមខ្លួនម៉ង!

ក៖ ការពារ(សើច)!

ខ៖ បាទ ពេលខ្លះអត់មានប្រេងក្រឡាខ្ញុំមានប្រេងខ្យល់ម៉ូតូឌុបៗនៅជិតៗនឹងហើយខ្ចីគេសិន​ម៉ោហើយជួយគេសិនទៅ បាទ រិតក រិតក្បាលអោយគេហើយចឹងទៅក៏គេៗយកគេមកអោយគេបក់អោយល្ហើយអីចឹងទៅ(សំលេងស៊ីរ៉ែន)​ពេលគេដឹងខ្លួនសួរផ្ទះសំប្បែងគេនៅអីឯណាមកពីណាតែប៉ុន្នឹងហើយ ហើយគេបន្ដដំណើរតទៅទៀតទៅ បាទ!

ក៖ អ៊ឹម....យូរហើយឬនៅកាលនឹង?

ខ៖ យូរហើយប្រហែលពីរបីឆ្នាំហើយ បាទ!

ក៖ លោកពូ.....(សើច)!

ខ៖ បាទដល់ឥលូវអត់ដែលជួបចឹងសោះ!

ក៖ លោកពូ.....

ខ៖ បើជួបក៏យើងពិបាកដែរព្រោះស្ទះ!

ក៖ ចាស!

ខ៖​ បាទ!

ក៖ ឥលូវភ្នុំពេញវាស្ទះច្រើន!

ខ៖ បាទៗ ហើយបើ.....

ក៖ កំណើតប្រជាជនច្រើន!

ខ៖ ពេលដែលជួបចឹងយើងដូចថាមានចិត្តចង់ជួយដែរតែដោយសារតែពិបាកចុះទៅជួយបើកាលណាយើងចុះម្នាក់វាស្ទះគេច្រើនទៀតចឹងយើងវាពិបាកចឹងយើងក៏ហួសទៅ!

ក៖ ចាស ចឹងមានន័យថាលោកពូឃើញដែរតែឥលូវនឹងយើងមិនបានជួយទេព្រោះទៅហួសទៅហើយ.....

ខ៖ បាទ!

ក៖ ចឹងទុកអោយខាងពេទ្យគេអឺ....

ខ៖ ទុកអោយខាងពេទ្យគេមកជួយទៅ!

ក៖ ចាសមកជួយទៅ(សើច)!

ខ៖ បាទអត់មានខ្ញុំជួយម្នាក់ក៏មានអ្នកដទៃគេជួយដែរ!

ក៖ (សើច)!

ខ៖ វាចឹងណាស់ បាទ!

ក៖ ព្រោះតែ....អូ......ព្រោះឃើញថាមានអ្នកគេជួយហើយៗ!

ខ៖ បាទ!

ក៖ អ៊ឹម....ល្អមែនទែនលោកពូបានជួយការងារសង្គមណាស់លោកពូ!

ខ៖ បាទ!

ក៖ ចាស ហើយពេលដែលលោកពូមើលឃើញគេកើតជំងឺកើតអីចឹងរោគធ្ងន់អីចឹងណាស់តើលោកពូធ្វើម៉េចដើម្បីជួយគេ អានេះគ្រាន់តែជាខ្យល់ចាប់អីចឹងចុះបើគាត់មានជំងឺធ្ងន់អី.....

ខ៖ ត្រូវការផ្ដល់់ឈាម(សំលេងម៉ូតូ)​យើងទៅពិនិត្យសុខភាពទៅបើថាសុខភាពយើងល្អមានលទ្ធភាពផ្ដល់ឈាមអោយគេយើងផ្ដល់អោយគេទៅ បាទ ហើយបើសិនជាគេមានគ្រោះថ្នាកចរាចរណ៏ធ្ងន់ធ្ងរៗបាក់ដៃបាក់ជើងចឹងអីយើងមានតែជំលៀសគេចង់គ្រៀកចងអីទៅហើយអឺ....បើសិនជាអាចយើងចេះ...ខ្ញុំអារឿងបាក់ជើងបាក់អីនឹងមិនសូវជាដឹងដែរណាស់ចឹងមានតែទាក់ទងទៅកន្លែងសង្គ្រោបន្ទាន់ ព្រោះយើងត្រឹមតែបឋមទេបើសិនជាធ្ងន់ធ្ងរទុកអោយមន្ទីរពេទ្យគ្រូពេទ្យគេជំនាញជួយសង្គ្រោះទៅណាស់!

ក៖ ចាសត្រូវហើយលោកពូ!

ខ៖ បាទ ពេលនឹងយើងមាន....យើងមានទេ ជំរើសរបស់ខ្ញុំពេលនឹងគឺមានតែទាញទូរស័ព្ទតេៗទៅអឺ....ហៅឡានពេទ្យនឹង!

ក៖ លេខទូរស័ព្ទប៉ុន្មនាដែរ?

ខ៖ បាទ?

ក៖ លេខទូរស័ព្ទប៉ុន្មានដែរ?

ខ៖ (សំលេងឡាន)​ ១១៩!

ក៖ ចាស ១១៩ ហើយអឺ...ហើយមួយទៀតខ្ញុំសួរមួយទៀតទាក់ទងទៅនឹងអឹ....ការលំបាកតាំងពីតូចរហូតមកដល់ឥលូវនឹងលោកពូមានជួបការលំបាកអីគេខ្លះនៅក្នុងជីវិតរបស់លោកពូដែលធ្វើអោយលោកពូចងចាំមិនភ្លេចសោះណាស់?

ខ៖ អឺ....ឡានបុកខ្ញុំ ខ្ញុំធ្លាប់ត្រូវឡានបុកម្ដងបាក់ជើង បាទឡានបុកហើយលង់ទឹកពីរដងចឹងណាស់(សំលេងឡាន)​នឹងៗជាការលំបាកខ្ញុំទុកលំបាកម៉ែអោយទៅរៀនអត់ទៅរៀនហើយទុកពិបាកពេលឡានបុកនឹង (ពិបាកខ្លាំង)គឺ​ពិបាកយើងនៅដេកពេទ្យតែម្នាក់ឯង!

ក៖ ប៉ុន្មានខែដែរលោកពូ(សំលេងម៉ូតូ)?

ខ៖ បួនខែ!

ក៖ អូ! បានយូរ!

ខ៖ កាល​នឹងនៅដេកនឹងពេទ្យលោកសង្ឃ!

ក៖ កាលនឹងលោកពូជិះម៉ូតូខ្លាំងពេកឬក៏ម៉េច(សើច)?

ខ៖ អត់ទេ កាលនឹងរអិលរត់លេងនឹងណាស់រត់ទៅចូលឡានម៉ង!

ក៖ អ៊ឹស (សំលេងរំខាន)!

ខ៖ កាលនឹងនៅតូចៗនឹងអាយុ៥,៦ឆ្នាំនឹង ៥ឆ្នាំកាលនឹងពេញដឹងហើយនឹងហើយដឹង៧ឆ្នាំ៨ឆ្នាំនឹងដឹងហើយ បាក់ជើងហើយទើបគេបាញ់គ្នាអឺ...៩៧-៩៩ (១៩៩៧-១៩៩៩)នឹងគេបាញ់គេពីរបីថ្ងៃនឹង...សង្គ្រាមណាស់តែបាញ់គេតែពីរបីថ្ងៃទេកាលនឹងរត់ទៅនៅនឹងវេច្ចខោអាវសាលាថ្មីតែប៉ុន្នឹង ការពិបាកមានតែប៉ុន្នឹង បាទ!

ក៖ ហើយទៅអឺ....សំរាប់ការលង់ទឹកវិញកាលនឹងលោកពូលង់ទឹកនៅឯណាដែរ?

ខ៖ លង់ទឹកនឹងកាលនឹងយើងអាយុបាន១០ឆ្នាំយើងលេងប្រលែងគ្នាគេច្រានណាស់ បាទ...បានចាស់ៗនឹងណាស់គេឃើញទៅបានជួយមក​បើចាស់មិនទុំឃើញទេចប់ហើយចប់បាត់ហើយស្លាប់បាត់ហើយ(សំលេងរំខាន)!

ក៖ លង់ទឹកនៅឯណាដែរកាលនឹង?

ខ៖ លង់នៅស្រះនឹងក្រាយនេះនឹង!

ក៖ ហ្អាក់.....

ខ៖ លង់នឹងស្រះទឹកនឹងកាលនឹងខ្ញុំផ្ទះខ្ញុំនៅក្រោយនេះតើ!

ក៖ ហ្អាក់...ស្រះទឹកនៅ CJCC នេះនឹង?

ខ៖ បាទ!

ក៖ អូ....

ខ៖ កាលនឹងមានដើមឈើមួយហើយមានស្មៅដុះកាលជុំវិញនឹង ហើយមានផ្ទះគេធ្វើពីរបីផ្ទះទឹកនៅនឹងលង់ទឹកស្រះនឹងលង់ម្ដង!

ក៖ តែម្ដងនឹងទេហ៏?

ខ៖ ហើយម្ដងទៀតអានឹងលង់នៅនឹង....សន្ធោមុខ កាលនឹងក្រោយសន្ធោមុខកាលនឹងមានអាងហែលទឹកមួយណាស់ទុកសំរាប់គេមុជណាស់តែឥលូវនឹងគេលុបអស់ហើយកាលពីមុនណាស់!

ក៖​ តែឥលូវគេវ៉ៃចោលអស់បាត់ហើយដឹង?

ខ៖ ឥលូវគេរំលាយចោលអស់ហើយបាទ!

ក៖ ចាស!

ខ៖ កាលនឹងលង់នៅនឹងម្ដង!

ក៖ ចាស!

ខ៖ បាទហើយកាលនឹងជាន់ទៅរអិលស្លែ!

ក៖ អ៊ឹម!

ខ៖​ រអិលស្លែគេទុកចោលព្រោះទឹកនឹងគេទុកចោល!

ក៖ ហើយទៅបានគេជួយទាំងពីរដងនឹង?

ខ៖ បាទបានសិស្សសាលាគេរៀន!

ក៖ អូ....សំណាងមែនទែនលោកពូ(សើច)!

ខ៖ បាទ!

ក៖ ពីរដងហើយអត់អី(សើច)!

ខ៖ បាទៗកុំអីបាយៗបាត់(សើច)!

ក៖ (សើច) កាលនឹងអើយ....ហើយចុះសំរាប់ជីវិតល្អៗវិញដូចជារឿងដែលធ្វើអោយលោកពូនឹកឃើញហើយសប្បាយចិត្តណាស់មានទេ?

ខ៖ មានជួបមិត្តភក្ដិទៅដើរលេងដើរអីតាមខេត្តចឹងទៅបាទ(សំលេងម៉ូតូ)ទឹកធ្លាក់ទឹកអីចឹងទៅបាទហើយហូបសាច់គោសាច់ក្របីអីចឹងទៅបាទ(ស្ដាប់មិនសូវច្បាស់) ការហូបចុកដូចថាBirthdays ខួបកំណើត ឡើងផ្ទះ ស៊ីការអីចឹងទៅបាទ(ចូលរួមអាពិពាហ៏ពិពាហ៏)មានតែប៉ុន្នឹងនឹងហើយសប្បាយៗពេលណានឹកឃើញថាអោយគ្នា(ចំអន់គ្នាលេង)ចឹងទៅនឹកឃើញចឹងទៅសើចទៅ!

ក៖ អនុស្សាវរីយមិត្តភក្ដិយើង!

ខ៖ បាទ!

ក៖ ហើយអឺ....ស្រុកឆ្ងាយលោកពូមានមិត្តភក្ដិនៅវិទ្យាល័យឬអឺ....នៅបឋមឬក៏អីៗនឹងលោកពូនៅតែនឹកគ្នានៅតែរាប់អានគ្នាដល់ឥលូវនឹងដែរទេ?

ខ៖ មានតើវានៅផ្សារសាមគ្គីហើយយើងនៅផ្សារដើមគរនឹងមានណាបែកគ្នតាំងពីថ្នាក់ទី១០មានដែរមាននៅសល់ម្នាក់ផ្ទះគេនឹងគេលក់ឡានណាស់ហើយនឹងលក់សំណង់ផ្សារដេប៉ូនឹងមានតែជុំពេលគេមានខួបកំណើតកូនគេ មានតែបុណ្យគេ​ ត្រូវឡើងផ្ទះគេអីចឹងទៅគេហៅទៅចឹងទៅបាទមានតែប៉ុន្នឹងបាទ តែរូបថតៗជាមួយគ្នាពេលប្រកួតបាល់ប្រចាំសាលាណាស់បាទសាលាធំនឹង​ប្រកួតបាល់នឹងបានថតជាមួយគ្នាបានគ្នាដប់អ្នកដែរ ក្នុងៗ(សំលេងម៉ូតូ)មួយៗក្រុមនឹងមានគ្នា១១នាក់នឹងខ្ញុំមានរូបថតកាលនឹងពួកខ្ញុំមានរូបថតម្នាក់មួយសន្លឹកៗតើតែទុកបិទនៅនឹងផ្ទះ!

ក៖​ លោកពូមានចាំខ្លះទេឈ្មោះពួកគាត់ណាស់ឈ្មោះអីគេ?

ខ៖ ឌីន ឈ្មោះអាឌីន ឈ្មោះអាសាល ឈ្មោះស្ដី អាភក្ដី បាទ និងសុខជា(សំលេងរំខាន) លឹម​ ចាន់ត្រា អឺ.....(សំលេងម៉ូតូ) កែវ សំភ័ស ភាន់ ភ័ក្រ វុធ អូ! ច្រើនដែរនឹងបួនដប់អ្នកឯណោះ!

ក៖ ចាស ប៉ុន្ដែមិត្តភក្ដិច្រើនជាងគេគឺប៉ុន្នឹងម៉ង(សើច)?

ខ៖ បាទ!

ក៖ ចាសចឹងលោកពូមានពាក្យពេជ្រអីសំរាប់ផ្ដាំផ្ញើរដល់អ្នកដែលបានស្ដាប់សំលេងរបស់លោកពូថ្ងៃនេះណាស់ជាពិសេសដូចជា ឧទាហរណ៏លោកពូមានអឺ...លុយអឺ....(សើច) អឺ....មានកូនមានអីនៅជំនាន់ក្រោយរបស់លោកពូនឹងគាត់អាចនឹងស្ដាប់ទៅថាអ៊ឹម..នេះជាសំលេងរបស់លោកប៉ាខ្ញុំឬក៏គ្រួសាររបស់ខ្ញុំអីចឹងណាស់លោកពូដែលគាត់ស្ដាប់សំលេងរបស់លោកពូទៅណាស់លោកពូ?

ខ៖ បាទ!

ក៖ លោកពូមានពាក្យពេជ្រអីដែរទេ?

ខ៖ គ្រាន់តែចង់ផ្ដាំផ្ញើរអឺ.....ទៅដល់ក្មេងៗជំនាន់ក្រោយកើតអឺ....អាយុក្រោយខ្ញុំកូនៗក្មួយៗចឹងណាស់មានតែជូនពរអោយខិតខំរៀនអោយពូកែទៅកុំដើរលេងអី ហើយអឺ....ជាពិសេសធ្វើអោយបានល្អកុំអោយវាៗ.......ពិបាកដល់ប្រទេសជាតិដល់សង្គមយើងចឹងណាស់បាទ ប៉ុន្នឹងខ្ញុំមានពាក្យពេជ្រជូនពរតែប៉ុន្នឹងបាទ!

ក៖ ចាសៗលោកពូ!